CELEX: 31983R2695
Language: el
Date: 1983-09-26 00:00:00
Title: Κανονισμός (ΕΟΚ) αριθ. 2695/83 του Συμβουλίου της 26ης Σεπτεμβρίου 1983 για την παράταση του καθεστώτος που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού

Avis juridique important

|

31983R2695

Κανονισμός (ΕΟΚ) αριθ. 2695/83 του Συμβουλίου της 26ης Σεπτεμβρίου 1983 για την παράταση του καθεστώτος που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού  

Επίσημη Εφημερίδα αριθ. L 267 της 29/09/1983 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2695/83 ΤΟΥ ΣΥΜΒΟΥΛΙΟΥ  της 26ης Σεπτεμβρίου 1983  για την παράταση του καθεστώτος που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το πρόσθετο πρωτόκολλο της δεύτερης σύμβασης ΑΚΕ-ΕΟΚ συνεπεία της προσχώρησης της Ελληνικής Δημοκρατίας στην Ευρωπαϊκή Οικονομική Κοινότητα, υπογράφηκε στις 8 Οκτωβρίου 1981 ·  ότι, μέχρι να αρχίσει να ισχύει το πρωτόκολλο αυτό, πρέπει η Κοινότητα, λαμβάνοντας υπόψη το περιεχόμενό του, να παρατείνει αυτόνομα, από την 1η Οκτωβρίου 1983, το καθεστώς που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού, έτσι όπως προβλέπεται στον κανονισμό (ΕΟΚ) αριθ. 439/81 (1), όπως παρατάθηκε τελευταία με τον κανονισμό (ΕΟΚ) αριθ. 1808/83 (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Οκτωβρίου 1983 μέχρι την ημερομηνία που θ' αρχίσει να ισχύει το πρόσθετο πρωτόκολλο της δεύτερης σύμβασης ΑΚΕ-ΕΟΚ συνεπεία της προσχώρησης της Ελληνικής Δημοκρατίας στην Ευρωπαϊκή Οικονομική Κοινότητα και το αργότερο μέχρι τις 28 Φεβρουαρίου 1985, το καθεστώς που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού είναι αυτό που προκύπτει από το παράρτημα του κανονισμού (ΕΟΚ) αριθ. 439/81.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Σεπτεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 53 της 27. 2. 1981, σ. 19.  (2) ΕΕ αριθ. L 177 της 1. 7. 1983, σ. 4.